OMS avertizează asupra situației periculoase din Europa, unde s-au depășit 300.000 de cazuri de Covid-19 pe săptămână.
Europa a ajuns la 300.000 de cazuri săptămânale de COVID pentru prima oară. OMS recomandă în continuare perioada de carantină de 14 zile. Regatul Unit, Irlanda și Franța au redus drastic perioada de carantină, iar OMS avertizează în privința acestui aspect.
Numărul de cazuri săptămânale de coronavirus în Europa a atins 300.000 săptămâna trecută – mai mult decât în timpul primului vârf din luna martie. Acest fapt a declanșat un avertisment grav din partea experților în sănătate.Dr. Kluge, șeful OMS în Europa, a spus că mai mult de jumătate din țările europene au înregistrat o creștere a infecțiilor mai mare de 10% în ultimele 2 săptămâni.“În primăvară și la începutul verii am fost capabili să vedem impactul măsurilor unei carantine stricte. Eforturile și sacrificiile noastre au fost răsplătite", a spus el, și a continuat cu următoarea concluzie: “În luna iunie, numărul de cazuri a atins un minim absolut. Numărul de cazuri din septembrie ar trebui să fie un semnal de trezire pentru noi toți".Organizația Mondială a Sănătății precizează că nu va modifica recomandarea de 2 săptămâni de carantină pentru toți cei expuși la virus. Asta vine în timp ce țările europene caută să scurteze această perioada de auto-izolare.“Recomandarea noastră de carantină de 14 zile este bazată pe înțelegerea noastră în ceea ce privește perioada de incubare și de transmitere a virusului. Vom modifica această perioada doar dacă se schimbă perspectiva noastră privind știința", a declarat ofițerul superior de urgență al OMS Europa, Catherine Smallwood.Aceste declarații vin după ce Regatul Unit și Irlanda au redus perioada de auto-izolare după ce ai fost expus la virus la 10 zile, în timp ce în Franța aceeași perioada este acum de numai 7 zile.OMS Europa a înregistrat aproape 5 milioane de cazuri confirmate Covid-19 și peste 227.000 de decese asociate acestui virus.